google/wiki40b huggingface dataset:
बाबा बालकनाथ

कहानी

बाबा बालकनाथ जी की कहानी बाबा बालकनाथ अमर कथा  में पढ़ी जा सकती है, ऐसी मान्यता है, कि बाबाजी का जन्म सभी युगों में हुआ जैसे कि सत्य युग,त्रेता युग,द्वापर युग और वर्तमान में कल युग और हर एक युग में उनको अलग-अलग नाम से जाना गया जैसे “सत युग” में “ स्कन्द ”, “ त्रेता युग” में “ कौल” और “ द्वापर युग” में “महाकौल” के नाम से जाने गये। अपने हर अवतार में उन्होंने गरीबों एवं निस्सहायों की सहायता करके उनके दुख दर्द और तकलीफों का नाश किया। हर एक जन्म में यह शिव के बड़े भक्त कहलाए।
द्वापर युग में, ”महाकौल” जिस समय “कैलाश पर्वत” जा रहे थे, जाते हुए रास्ते में उनकी मुलाकात एक वृद्ध स्त्री से हुई, उसने बाबा जी से गन्तव्य में जाने का अभिप्राय पूछा, वृद्ध स्त्री को जब बाबाजी की इच्छा का पता चला कि वह भगवान शिव से मिलने जा रहे हैं तो उसने उन्हें मानसरोवर नदी के किनारे तपस्या करने की सलाह दी और माता पार्वती, (जो कि मानसरोवर नदी में अक्सर स्नान के लिए आया करती थीं) से उन तक पहुँचने का उपाय पूछने के लिए कहा। बाबाजी ने बिलकुल वैसा ही किया और अपने उद्देश्य, भगवान शिव से मिलने में सफल हुए। बालयोगी महाकौल को देखकर शिवजी बहुत प्रसन्न हुए और उन्होंने बाबाजी को कलयुग तक भक्तों के बीच सिद्ध प्रतीक के तौर से पूजे जाने का आशिर्वाद प्रदान किया और चिर आयु तक उनकी छवि को बालक की छवि के तौर पर बने रहने का भी आशिर्वाद दिया।
कलयुग में बाबा बालकनाथ जी ने गुजरात, काठियाबाद में “देव” के नाम से जन्म लिया। उनकी माता का नाम लक्ष्मी और पिता का नाम वैष्णो वैश था, बचपन से ही बाबाजी ‘आध्यात्म’ में लीन रहते थे। यह देखकर उनके माता पिता ने उनका विवाह करने का निश्चय किया, परन्तु बाबाजी उनके प्रस्ताव को अस्विकार करके और घर परिवार को छोड़ कर ‘ परम सिद्धी ’ की राह पर निकल पड़े। और एक दिन जूनागढ़ की गिरनार पहाडी में उनका सामना “स्वामी दत्तात्रेय” से हुआ और यहीं पर बाबाजी ने स्वामी दत्तात्रेय से “ सिद्ध” की बुनियादी शिक्षा ग्रहण करी और “सिद्ध” बने। तभी से उन्हें 
“ बाबा बालकनाथ जी” कहा जाने लगा।
बाबाजी के दो पृथ्क साक्ष्य अभी भी उप्लब्ध हैं जो कि उनकी उपस्थिति के अभी भी प्रमाण हैं जिन में से एक है “ गरुन का पेड़” यह पेड़ अभी भी शाहतलाई में मौजूद है, इसी पेड़ के नीचे बाबाजी तपस्या किया करते थे। दूसरा प्रमाण एक पुराना पोलिस स्टेशन है, जो कि “बड़सर” में स्थित है जहाँ पर उन गायों को रखा गया था जिन्होंने सभी खेतों की फसल खराब कर दी थी, जिसकी कहानी इस तरह से है कि, एक महिला जिसका नाम ’ रत्नो ’ था, ने बाबाजी को अपनी गायों की रखवाली के लिए रखा था जिसके बदले में रत्नो बाबाजी को रोटी और लस्सी खाने को देती थी, ऐसी मान्यता है कि बाबाजी अपनी तपस्या में इतने लीन रहते थे कि रत्नो द्वारा दी गयी रोटी और लस्सी खाना याद ही नहीं रहता था। एक बार जब रत्नो बाबाजी की आलोचना कर रही थी कि वह गायों का ठीक से ख्याल नहीं रखते जबकि रत्नो बाबाजी के खाने पीने का खूब ध्यान रखतीं हैं। रत्नो का इतना ही कहना था कि बाबाजी ने पेड़ के तने से रोटी और ज़मीन से लस्सी को उत्त्पन्न कर दिया। बाबाजी ने सारी उम्र ब्रह्मचर्य का पालन किया और इसी बात को ध्यान में रखते हुए उनकी महिला भक्त ‘गर्भगुफा’ में प्रवेश नहीं करती जो कि प्राकृतिक गुफा में स्थित है जहाँ पर बाबाजी तपस्या करते हुए अंतर्ध्यान हो गए थे।
२०५८ ईसा पूर्व

२०५८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०५८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मधु भगत

राजनीतिक कैरियर

वह बन गये विधायक २०१३ में.

राजनीतिक विचारों

वह कांग्रेस पार्टी की विचारधारा का समर्थन करते हैं।

व्यक्तिगत जीवन

2016 में उन्होंने बाईपास सर्जरी करवाई थी एक दिल का दौरा पड़ने पर शेल्बी अस्पताल,जबलपुर में.
माघ शुक्ल दशमी

माघ शुक्ल दशमी  भारतीय पंचांग  के अनुसार ग्यारहवें माह की दसवी तिथि है, वर्षान्त में अभी ५० तिथियाँ अवशिष्ट हैं।

प्रमुख घटनाएँ

==जन्म==jai shankar prasad
ज़मीर उद्दीन शाह

प्रारंभिक जीवन एवं शिक्षा

ले. जनरल ज़मीर उद्दीन शाह का जन्म १५ अगस्त १९४८ को भारत के उत्तर प्रदेशबाराबंकी में हुआ था। वह संत जोसफ स्कूल नैनीताल के भूतपूर्व छात्र है। शाह भारत के सुप्रसिद्ध अभिनेता नसीरुद्दीन शाह के भाई हैं।जनरल शाह डिफेन्स साइंस में मद्रास यूनिवर्सिटी से मास्टर ऑफ़ साइंस एवं देवी अहिल्या विश्वविद्यालय से मास्टर ऑफ़ फिलोसोफी हैं। .

शौक

जनरल ऑफिसर बड़े ही उत्सुक खिलाडी, राइडर हैं।
गोरीकोट वादी

लोग

गोरीकोट के ज़्यादातर लोग शीना भाषा बोलने वाले सुन्नी मुस्लिम हैं। शीना कश्मीरी भाषा से सम्बंधित एक दार्दी भाषा है।

अन्य विवरण

हरे मैदानों, ठंडी हवाओं और ऊँचे पहाड़ों के बीच अस्तोर नदी के किनारे बसा गोरीकोट अपने प्राकृतिक सौंदर्य के लिए जाना जाता है। यहाँ के लोग सेब, गेंहू, मटर, ख़ुबानी और अन्य चीज़ें उगाकर अपना निर्वाह करते हैं। यहाँ तक कि सड़क पूरी तरह पक्की नहीं है और इधर पहुँचने के लिए जीपों, ट्रकों या अन्य मज़बूत वाहनों का प्रयोग ज़रूरी है।
स्वेतलाना अलिलुयेवा

निधन

22 नवम्बर 2011 को 85 वर्ष की आयु में अमरीका में निधन हो गया है।
बाबा धर्मदास

बाबा धर्मदास मुगल सम्राट अकबर के शासनकाल में एक जैन सन्त थे। वर्तमान रूप से पाकिस्तान के सियालकोट, पंजाब के पसरूर गाँव के सभी जैन उनकी पूर्वज के रूप में पूजा करते हैं।

समाधि

बाबा धर्मदास की समाधि एक तालाब के किनारे है देग या देवका कहा जाता है। ये पसरूर के कृषि कार्यालय के पीछे सियालकोट, पंजाब, पाकिस्तान में स्थित है।
बाबा पसरूर से आने वाले सभी जैनों के पूर्वज हैं। कई जैन जन्म और अन्य महत्वपूर्ण समयों पर बाबा को याद करते हैं। 
बाबा धर्मदास पेशे से कपड़ों के व्यापारी थे। उनकी किसी आसपास के गाँव में उस समय हत्या कर दी गई जब वे सामान को घोड़े पर लादकर बेचने ले जा रहे थे।
बाबा के वंशज 1947 में पाकिस्तान की स्थापना के बाद भारत स्थानान्तरित हुए। उन्होंने बाबा की समाधि की दो प्रतिलिपियाँ भारत में बनवाई - एक मेरठ में और एक लुधियाना में।
ट्रांसजेंडर व्यक्ति (अधिकारों का संरक्षण) विधेयक, 2017

ट्रांसजेंडर व्यक्ति (अधिकारों का संरक्षण) विधेयक, 2017 ट्रांसजेंडर अधिकारों को पहचानने के लिए पाकिस्तान के सीनेट द्वारा पारित एक बिल था, अब वे सरकारी कार्यालयों के साथ ट्रांसजेंडर के रूप में पंजीकरण कर सकते हैं।
त्रिलोक गुर्टू

त्रिलोक गुर्टू (जन्म: ३० अक्टूबर १९५१ में मुम्बई, महाराष्ट्र) भारत के विख्यात संगीतकार और तबला वादक हैं जिनका कार्य जैज फ्यूजन, विश्व संगीत एवं अन्य विधाओं को अपने देश के संगीत के साथ मिश्रित करना रहा।
नई विमान यातायात सेवा इमारत, नई दिल्ली

नई विमान यातायात सेवा इमारत इन्दिरा गाँधी अन्तर्राष्ट्रीय हवाई अड्डा, नई दिल्ली के विमान यातायात सेवाओं के संचालन हेतु बनाई गई है। ये इमारत भारतीय विमानपत्तन प्राधिकरण द्वारा प्रयोग एवं अनुरक्षित की जाती है। यह एक पांच मंजिला इमारत है, जिसके पीछे काफी ऊंचा टॉवर है।
किशनपुर राष्ट्रीय उद्यान

किशनपुर दुधवा राष्ट्रीय उद्यान की ही एक शाखा है, दुधवा आधारभूत रूप से टाइगर प्रोजेक्ट योजना के अंतर्गत है। जब्कि किशनपुर सेंचुरी वन्य जीव अनुसंधान के साथ साथ, वृक्षों की नयी प्रजाति संवर्धन और आयातित बीजों के परीक्षण हेतु प्रयोग की जाती है।
मंजारो

आधिकारिक संस्करण

मंजारो Xfce में मंजारो की अपनी डार्क थीम के साथ-साथ Xfce डेस्कटॉप भी है।
मंजारो केडीई में मंजरो के अपने डार्क प्लाज़्मा थीम के साथ-साथ नवीनतम केडीई प्लाज्मा, ऐप्स और फ्रेमवर्क शामिल हैं।
मंजारो GNOME, गेलिवारा रिलीज़ के साथ तीसरा आधिकारिक संस्करण बन गया जिसके साथ मंजारो थीम के साथ GNOME डेस्कटॉप प्रदत होता है।
आधिकारिक रिलीज़ नहीं होने के बावजूद, मंजारो समुदाय संस्करण को मंजारो टीम के सदस्यों द्वारा चलायमान रखा जाता है। वे आधिकारिक रिलीज़ पर अतिरिक्त उपयोगकर्ता इंटरफ़ेस प्रदान करते हैं, जिसमें बुग्गी, दीपिन, i3, LXDE और MATE शामिल हैं।

विशेषताएं

मंजारो एक सीएलआई (CLI) और एक ग्राफिकल इंस्टॉलर दोनों के साथ आता है। रोलिंग रिलीज़ मॉडल का मतलब है कि उपयोगकर्ता को नवीनतम रिलीज़ के साथ सभी अप-टू-डेट इनलाइन रखने के लिए पूरे सिस्टम को उन्नयन (अपग्रेड) या पुनः स्थापित करने की आवश्यकता नहीं पड़ती।
पैकेज प्रबंधन को पैकमैन द्वारा कमांड लाइन (टर्मिनल) के माध्यम से संभाला जाता है, और GUAC पैकेज मैनेजर टूल 'पामेक' (इसके GNOME और Xfce संस्करणों के लिए) और 'ऑक्टोपी' (इसके KDE संस्करण के लिए)  का उपयोग किया जाता है। इसे आर्क के अनुरूप एक स्थिर प्रणाली (डिफ़ॉल्ट) या ब्लीडिंग एज के रूप में कॉन्फ़िगर किया जा सकता है।
रेपोजिटरीज़ का बॉक्साइट नामक उपकरण से प्रबंधन किया जाता है, जिसे गिट की तरह डिज़ाइन किया गया है।
मंजारो में अपना स्वयं का चित्रितोप योजक सम्पर्क साधन (जीयूआई) प्रबंधक शामिल होता है जहां भाषा, ड्राइवर और कर्नल संस्करण जैसे विकल्पो को कॉन्फ़िगर किया जाता है।
आर्क बिल्ड सिस्टम (ABS) जैसी कुछ आमतौर पर उपयोग की जाने वाली आर्क उपयोगिताएं उपलब्ध हैं लेकिन मंजारो में वैकल्पिक कार्यान्वयन भी उपलब्ध हैं।
कामताप्रसाद गुरु

कामताप्रसाद गुरु (१८७५ - १९४७ ई.) हिंदी के लब्धप्रतिष्ठ वैयाकरण तथा साहित्यकार।

परिचय

कामताप्रसाद गुरु का जन्म सागर में सन्‌ १८७५ ई. (सं. १९३२ वि.) में हुआ। १७ वर्ष की आयु में ये इंट्रेंस की परीक्षा में उत्तीर्ण हुए। १९२० ई. में लगभग एक वर्ष तक इन्होंने इंडियन प्रेस, प्रयाग से प्रकाशित 'बालसखा' तथा "सरस्वती' पत्रिकाओं का संपादन किया। ये बहुमुखी प्रतिभा के व्यक्ति थे और अनेक भाषाओं का इन्हें अच्छा ज्ञान था। "सत्य', "प्रेम', "पार्वती और यशोदा' (उपन्यास), "भौमासुर वध', "विनय पचासा' (ब्रजभाषा काव्य), "पद्य पुष्पावली', "सुदर्शन' (पौराणिक नाटक) तथा "हिंदुस्तानी शिष्टाचार' इनकी उल्लेखनीय कृतियाँ हैं। 
किंतु गुरु जी की असाधारण ख्याति उनकी उपर्युक्त साहित्यिक कृतियों से नहीं, बल्कि उनके "हिंदी व्याकरण" के कारण है जिसका प्रकाशन सर्वप्रथम नागरीप्रचारिणी सभा, काशी में अपनी लेखमाला में सं. १९७४ से सं. १९७६ वि. के बीच किया और जो सं. १९७७ (१९२० ई.) में पहली बार सभा से पुस्तकाकार रूप में प्रकाशित हुआ। यह हिंदी भाषा का सबसे बड़ा और प्रामाणिक व्याकरण माना जाता है। कतिपय विदेशी भाषाओं में इसके अनुवाद भी हुए हैं। 'संक्षिप्त हिंदी व्याकरण', 'मध्य हिंदी व्याकरण' और 'प्रथम हिंदी व्याकरण' इसी के संक्षिप्ताकृत संस्करण हैं। गुरु जी ने अपने जीवनकाल में कई बार इसमें कुछ विशेष महत्वपूर्ण परिष्कार किए। 
गुरु जी का निधन १६ नवम्बर १९४७ ई. को जबलपुर में हुआ।कामताप्रसाद गुरु का जन्म सागर (म.प्र.) में सन् 1875 में हुआ। सन् 1920 में लगभग एक वर्ष तक उन्होंने इंडियन प्रेस से प्रकाशित ‘बालसखा’ तथा ‘सरस्वती’ पत्रिकाओं का संपादन किया। वे बहुमुखी प्रतिभा के व्यक्ति थे और उन्हें अनेक भाषाओं का अच्छा ज्ञान था। ‘सत्य’, ‘प्रेम’, ‘पार्वती’  और  ‘यशोदा’  (उपन्यास), ‘भौमासुर वध’, ‘विनय पचासा’ (ब्रजभाषा काव्य), ‘पद्य पुष्पावली’, ‘सुदर्शन’ (पौराणिक  नाटक)  तथा  ‘हिंदुस्तानी शिष्टाचार’ उनकी उल्लेखनीय कृतियाँ हैं।
गुरुजी की असाधारण ख्याति उनकी उपर्युक्त साहित्यिक कृतियों से नहीं, बल्कि उनके ‘हिंदी व्याकरण’ के कारण है। यह हिंदी भाषा का सबसे बड़ा और प्रामाणिक व्याकरण माना जाता है। कतिपय विदेशी भाषाओं में इसके अनुवाद भी हुए हैं। ‘संक्षिप्त हिंदी व्याकरण’, ‘मध्य हिंदी व्याकरण’ और ‘प्रथम हिंदी व्याकरण’ इसी के संक्षिप्ताकृत संस्करण हैं। 
स्मृतिशेष : 16 नवंबर, 1947।
पलन्द्री

विवरण

इस शहर के आसपास बहुत पहाड़ियाँ हैं। तापमान सर्दियों में -५ °सेंटीग्रेड से लेकर गर्मियों में +३५ °सेंटीग्रेड तक रहता है। आसपास की पहाड़ियों में सर्दियों में बर्फ़ पड़ती है। यहाँ ऐतिहासिक इमारतें और क़िलें स्थित हैं। शहर में सुधन समुदाय का ज़ोर है और अधिकतर लोग पंजाबी व पहाड़ी बोलते हैं।
एस जगथरक्षकन

श्री एस जगथरक्षकन को भारत सरकार की पंद्रहवीं लोकसभा के मंत्रीमंडल में सूचना एवं प्रसारण राज्यमंत्री में मंत्री बनाया गया है।
उपभोक्ता मामले, खाद्य और सार्वजनिक वितरण मंत्रालय

उपभोक्ता मामले, खाद्य और सार्वजनिक वितरण मंत्रालय भारत सरकार का मंत्रालय है। कैबिनेट स्तर का मंत्री इसका संचालन करता है। वर्तमान में राम विलास पासवान इसके मंत्री है और राज्य मंत्री सी॰आर॰ चौधरी है।
मुड़मा जतरा

मुड़मा जतरा, मुड़मा नामक एक गाँव में प्रत्येक वर्ष आयोजित किया जाता है। मुड़मा गाँव झारखंड की राजधानी राँची से लगभग 28 किलोमीटर दूर राष्ट्रीय राजमार्ग संख्या-75 पर जिसे राँची-डलटेनगंज मार्ग के नाम से भी जाना जाता है, स्थित है। यहाँ दशहरा के दसवें दिन ‘मुड़मा जतरा’ का आयोजन झारखंड के आदिवासी समुदायों के द्वारा मेला किया जाता है।
यह मेला कब और कैसे प्रारम्भ हुआ इसकी कोई लिखित प्रामाणिक जानकारी उपल्ब्द्ध नहीं है लेकिन लोकगितों एवं किवदंतियों के अनुसार जनजातीय समुदाय के उराँव आदिवासी जनजाति जो की रोहतसगढ, बिहार के थे, के पलायन से जोड़कर देखा जाता है।
छोटनागपुर के इतिहास के अनुसार जब मुग़लों ने रोहतसगढ़ पर आक्रमण कर अधिकार कर लिया तो वहाँ रह रहे उराँव समुदाय के लोगों को गढ़ छोड़कर भागना पड़ा था और इसी क्रम में वे सोन नदी पार कर वर्तमान पलामू होते हुए वे राँची ज़िला में प्रवेश किए जहाँ मुड़मा में इनका सामना मुंडा जनजाति के मुँड़ाओं से हुआ और जब उराँव लोगों ने अपनी व्यथा कथा मुँड़ाओं को सुनाई तब मुँड़ाओं ने इनको पश्चिम वन क्षेत्र की सफ़ाई करके वहाँ रहने की अनुमति प्रदान की थी और यह समझौता मुड़मा गाँव में हुआ था। इसलिए उराँव समुदाय के 40 पाड़हा के लोग उस ऐतिहासिक समझौते के स्मृति में ‘मुड़मा जतरा’ को आयोजित करते हैं।
इस दिन सरना धर्मगुरु के अगुवाई में अधिष्ठात्री शक्ति के प्रतीक जतरा खूंटे की परिक्रमा व जतरा खूंटा की पूजा-अर्चना भी की जाती है।
पाड़हा झंडे के साथ मेला स्थल पहुंचे पाहन (पुजारी) ढोल, नगाड़ा, माँदर के थाप अन्य ग्रामीणों के साथ नाचते-गाते आते हैं और मेला स्थल पर पाहन पारम्परिक रूप से सरगुजा के फूल सहित अन्य पूजन सामग्रियों के साथ देवताओं का आहवाहन करते हुए ‘जतरा खूँटा’ का पूजन करता है एवं प्रतीक स्वरूप दीप भी जलाया जाता है और इस प्रकार मेला का आरम्भ किया जाता है। इस पूजन में सफ़ेद एवं काला मुर्ग़ा की बलि भी चढ़ाई जाती है।
सरना धर्मगुरु के अनुसार यह आदिवासियों का शक्ति पीठ है। आदिवासी व  मुंडा समाज का मिलन स्थल भी है। यहां सभी  समाज के लोग आते हैं। सुख-समृद्धि व शांति के लिए प्रार्थना करते  हैं।
वाडिया संगीत क्लास

यह भारत का एक प्रमुख संगीत शिक्षण संस्थान हैं | यह संगीत शिक्षण संस्थान मुम्बई में स्थित हैं।बबलूसिह
ुकतचट
वतचट
रतडज

चकगकजज
हरवंशलाल शर्मा

हरवंशलाल शर्मा हिन्दी साहित्यकार थे।
सेलिना गोमेज़

व्यक्तिगत जीवन

गोमेज़ का जन्म ग्रांड प्रैरी, टेक्सास में हुआ था। वे पूर्व मंच अभिनेत्री अमैंडा डान "मैंडी" टीफी और रिकार्डो जोएल गोमेज़ की बेटी है। उनके पिता मेक्सिकी वंश के व माँ इतालवी वंश की है। जब वे पाँच वर्ष की थी तब उनके माता-पिता का तलाक हो गया और उनकी एकलौती संतान के रूप में उनकी माँ ने परवरिश की। २००६ में मैंडी ने ब्रायन टीफी से पुनर्विवाह किया। उनका नामकरण तेजानो गायिका सेलिना के नाम पर किया गया है जो गोमेज़ के जन्म के तिन वर्ष बाद ही चल बसी थी। २००९ में पीपल मैगज़ीन के साथ एक साक्षात्कार में उन्होंने इस बात का ज़िक्र किया की उन्हें अभिनय में रुची अपनी माँ को मंच पर अभिनय का रियास करते हुए देख कर हुई।
२७ फ़रवरी २०११ को गोमेज़ २०११ वैनिटी फ़ेयर ऑस्कर पार्टी में कनेडियाई गायक जस्टिन बीबर के साथ शामिल हुई जिससे इस बात की पुष्टि हो गई की दोनों के बिच प्रेम संबंध है।

२००२-०६: बार्नी एंड फ्रेंड्स और शुरूआती कार्य

गोमेज़ ने अपने अभिनय करियर की शुरुआत सात वर्ष की आयु में बार्नी एंड फ्रेंड्स में जियाना की भूमिका अदा करने से की। उन्होंने आगे चलकर स्पाय किड्स ३-डी: गेम ओवर और टीवी फ़िल्म वाकर, टेक्सास रेंजर: ट्रायल बाई फ़ायर में छोटी भूमिका निभाई।
२००४ में गोमेज़ को डिज़्नी चैनल ने एक अमेरिका-भर में चली खोज में ढूंड निकाला। गोमेज़ द सूट लाइफ़ ऑफ़ ज़ैक एंड कोड़ी में अतिथि भूमिका में नज़र आई और आगे चलकर हैनाह मोंटाना में भी उन्होंने अभिनय किया।
अम्हारा प्रदेश

लोग

यह प्रदेश अम्हारा लोगों की मातृभूमि है और वे प्रदेशीय आबादी के ९१% हैं। धार्मिक दृष्टि से २००७ की जनगणना के अनुसार प्रदेश के ८२% लोग ईसाई और १७% मुस्लिम हैं।

भूगोल

अम्हारा प्रदेश के उत्तर में तिग्राय प्रदेश, पूर्व में अफ़ार प्रदेश, दक्षिण में ओरोमिआ प्रदेश, दक्षिणपश्चिम में बेनिशंगुल-गुमुज़ प्रदेश और पश्चिम में सूडान पड़ते हैं। इथियोपिया का सब से बड़ा सरोवर, ताना झील, जो नीली नील नदी का स्रोत भी है, इसी प्रदेश में स्थित है। इस झील के कई द्वीपों पर प्राचीन ईसाई मठ और इथियोपिया के पुराने सम्राटों से सम्बन्धित पुराने निर्माण स्थित हैं। सिमिएन पर्वत शृंखला भी प्रदेश से गुज़रती है और उसके कुछ भूभाग में सिमिएन पर्वत राष्ट्रीय उद्यान स्थापित किया गया है जिसमें इथियोपिया का सबसे बुलंद पहाड़, ४,५५० मीटर ऊँचा रास दशेन, खड़ा है। इस पहाड़ी क्षेत्र में कई जलप्रपात हैं।
मैत्री अनुसंधान केन्द्र

मैत्री अनुसंधान केन्द्र (Maitri Research Station) अंटार्कटिका में भारत का दूसरा स्थाई अनुसंधान केन्द्र है। इसका निर्माण १९८९ में किया गया था। इसके बाद भारत के पहले अनुसंधान केन्द्र, दक्षिण गंगोत्री, को छोड़ दिया गया और वह ब़र्फ के नीचे दब गया। मैत्री पूर्वी अंटार्कटिका के रानी मौड धरती क्षेत्र में शिरमाकर ओएसिस (Schirmacher Oasis) नामक एक पथरीलें पठारी इलाक़े में स्थित है।
गोपी कृष्ण

गोपी कृष्ण (१९०३-१९८४) भारत के योगी, शिक्षक, स्माजसेवी और लेखक थे। इनकी आत्मकथा कुण्डलिनी:द इवॉल्यूश्नरी इनर्जी इन मैन के नाम से निकली थी।
चन्दनपुरा गाँव, जमालपुर (मुंगेर)

नक्शा फोन नम्ब्र्‍र (STD Code मे 06344 लिंखें एवं address में chandanpura) मतदाता सूची
कपोतक

कपोतक (डव, Dove) एक पक्षी है, जो कबूतरों (कोलंबिडी गण, Order columbidae) का निकट संबंधी है। यह पँड़की, फाखता, पंडुक और सिरोटी के नाम से भी प्रसिद्ध है।
कपोतक 12 इंच तक लंबे, भोले भाले पक्षी होते हैं। इनकी प्रकृति, स्वभाव तथा अन्य बातें कपोतों से मिलती जुलती होती हैं। कपोत (कबूतर) की तरह ये भी अनाज और बीज आदि से अपना पेट भरते हैं और इन्हीं की भाँति इनका अंडा देने का समय भी साल में दो बार आता है। तब मादा अपने मचान-नुमा, तितरे बितरे घोंसले में दो सफ़ेद अंडे देती है।
निर्भय शर्मा

निर्भय शर्मा (जन्म: १९४६) भारतीय राज्य अरुणाचल प्रदेश के १५वें राज्यपाल हैं।

पूर्व जीवन

निर्भय शर्मा का जन्म १९४६ में उत्तर प्रदेश के लखनऊ जिले में हुआ। वो भारतीय सेना के लेफ़्टिनेंट जनरल भी रह चुके हैं।
प्राकृतिक विज्ञान

प्राकृतिक विज्ञान प्रकृति और भौतिक दुनिया का व्यवस्थित ज्ञान होता है, या फ़िर इसका अध्ययन करने वाली इसकी कोई शाखा। असल में विज्ञान शब्द का प्रयोग लगभग हमेशा प्रकृतिक विज्ञानों के लिये ही किया जाता है।
बाबिल

NONIYAR
बाबिल आजकल के ईराक क्षेत्र की सुमेर के पश्चात दूसरी सभ्यता। इस की भाषा सुमेर की भाषा से भिन्न थी। इसे बेबीलोनियन सभ्यता के नाम से भी जाना जाता है। बाबिल नगर जो इसी नाम के साम्राज्य की राजधानी था, आजकल के बगदाद से ८० किलोमीटर दक्षिण में स्थित था। बेबीलोन प्राचीन मेसोपोटामिया का एक नगर था। यह बेबीलोनिया साम्राज्य का केन्द्र था।
लाम्बा गोठङा

लाम्बा गोठङा एक बहुत बङा गाँव है। ये राजस्थान के झुन्झुनू जिले में हैं। इस गाँव में सभी जातियाँ रहती हैं। और यहाँ के लोग नौकरी पैसा वाले हैं। इस गाँव में ज्यादा लोग खेती करते हैं। ये गाँव चिङावा शहर के नजदीक हैं। गाँव के लोग खरीदारी करने चिङावा शहर में ही जाते हैं। इस गाँव में बहुत सारे मन्दिर हैं। और एक दरगाह भी है। और गाँव के लोग सुबह जल्दी उठते हैं। ओर गाँव के पास शक्ति दादी का मन्दिर है। वहाँ लोग सुबह योग करते हैं। लाम्बा गोठङा में ७०० घर निवास करते हैं। ४००० के लगभग लोग रहते हैं। बहुत सारे खेलने के मैदान के मैदान हैं। लाम्बा गोठङा में एक सार्वजनिक अस्पताल भी हैं। और गाँव में तीन प्राइवेट और एक सरकारी स्कुल है। इस गाँव के लोग सभी मिल-जुल कर रहते है। और चिङावा शहर जाने के लिये लाम्बा गोठङा से बस जाती है। इसलिए लोगो को शहर जाने में कोई परेशानी नही रहती हैँ। इस गाँव के लोग बहुत अच्छे हैं। लाम्बा गोठङा में सबसे ज्यादा जाट जाति निवास करती है। इस गाँव में सफाई बहुत रहती है। सभी लोग एक साथ मिलकर हर समस्या का हल कर लेते है। गाँव के लोग रोज सुबह-सुबह शक्ती दादी के मन्दिर के पास वाले मैदान में योगा करने जाते है। लोगो का कहना है। योग करने से सभी बिमारी का इलाज होता है।
मी शिवाजीराजे भोसले बोलतोय

कथानक

फ़िल्म की शुरुआत दिनकर मारुतराव भोसले की दिनचर्या से शुरू होती है जो मुंबई का एक आम मध्यम वर्गीय बैंक में कार्य करने वाला आदमी है। कहानी में बताया जाता है की किस तरह भोसले कभी गर्वशाली मराष्ट्रीय व्यक्ति के के गिरते व्यक्तिमत्व का प्रतिनिधत्व करता है। भोसले बिना विरोध किए अपनी बेईज्ज़ती सहन करते रहता है।
युद्ध-बन्दी

युद्धबन्दी (prisoner of war (POW, PoW) उस व्यक्ति को कहते हैं जो किसी सशस्त्र संघर्ष के दौरान या तुरन्त बाद शत्रु देश द्वारा हिरासत में ले लिया गया है। पकड़ा गया व्यक्ति लड़ाकू हो या न हो, वह 'युद्धबन्दी' ही कहा जाता है।
परजीवी विज्ञान

पारजैविकी के प्रकार

इन विभिन्न प्रकार के जीवों के अध्ययन में; विषय, छोटी व साधारणतर इकाईयों में बँट जाता है, जिन पर अधिक ध्यानाकर्षण होता है, व जो समान तकनीकें प्रयोग करते हैं, भले ही अध्ययनकर्ता समान रोग या जीवों का अध्ययन ना कर रहें हों। इस विज्ञान में अत्यधिक शोध के परिणामस्वरूप यह इन दो या अधिक परिभाषाओं से वर्णित हो पाता है। सामान्यतः प्रोकैर्योट्स का अध्ययन जीवाणु विज्ञान के अन्तर्गत आता है, ना कि परजीवी विज्ञान के।

परिमाणात्मक पारजैविकी

होस्ट (आतिथेय) विशिष्टों के बीच, परजीवी एक संग्रहीत वितरण दर्शाते हैं, इस प्रकार परजीवियों का बाहुल्य, अल्पसंख्यक होस्ट में रहते हैं। इस गुण के कारण, पारजीविज्ञ उन्नत जैवसंख्यिकी प्रणालियां प्रयोग कर सकते/पाते हैं।

संरचनाकृत पारजैविकी

यह परजीवियों के प्रोटीनों की संरचना का अध्ययन होता है। पारजैविक प्रोटीन संरचना का निर्धारण यह जानने में मदद करता है, कि ये प्रोटीन किस प्रकार मानवों में उपस्थित होमोलॉगस प्रोटीनों से भिन्न कार्यरत है। साथ ही प्रोटीन संरचना औषधि खोज की प्रक्रिया में सहायक होतीं हैं।

परजीवी पारिस्थितिकी

परजीवी होस्ट जनसंख्या पारिस्थितिकी के बारे में सूचना भी उपलब्ध कराते हैं। मत्स्य उद्योग जैविकी में, उदा० परजीवी समुदाय को समान मत्स्य उपजाति की विशिष्ट जनसंख्या को पहचानने के लिये प्रयोग किया जाता है। इसके साथ ही परजीवियों में विशेष गुणों की संगति तथा जीवन शैली होती है, जो उन्हें होस्ट में स्थान बनाने को अग्रसर करती व सहायक होतीं हैं। पारजैविक पारिस्थितिकी के पहलुओं को समझना होस्ट द्वारा परजीवी से बचने की रणनीति पर प्रकाश डाल सकता है।

टैक्सोनोमी एवं फायलोजैनेटिक्स

परजीवियों में वृहत भिन्नता, जीव वैज्ञानिकों के लिये उनका वर्णन करना तथा उन्हें नामावली बद्ध करना एक बड़ी चुनौती उपस्थित करती है। हाल ही में हुए विभिन्न जातियों को पृथक करने, पहचानने व विभिन्न टैक्सोनॉमी पैमानों पर उनके विभिन्न समूहों के बीच संबंध ढ़ूढने हेतु डी॰एन॰ए॰ प्रयोग पारजैवज्ञों के लिये अत्यधिक महत्वपूर्ण व सहायक रहे हैं।
सेंट लुइस ब्लूज़

सेंट लुइस ब्लूज़, एक प्रसिद्ध आइस हॉकी टीम है, जो सेंट लुइस में आधारित है। वे नैशनल हॉकी लीग में खेलते हैं।
डिगबोई तेल शोधनागार

डिगबोई तेल शोधनागार (रिफाइनरी) को असम ऑइल कंपनी लिमिटेड द्वारा 1901 में डिगबोई में स्थापित किया गया था। यह एशिया की सबसे पुरानी और सबसे लम्बे समय से परिचालित तेल रिफाइनरी है। 1981 से इण्डियन ऑयल कॉर्पोरेशन लिमिटेड (आईओसी) ने असम तेल कंपनी लिमिटेड की रिफाइनरी और विपणन प्रबंधन अपने हाथ में लिया और एक अलग विभाग बनाया। यह विभाग तेल शोधन और विपणन दोनों अभियानों के लिए जिम्मेदार है। डिगबोई तेल शोधनागार में रिफाइनरी स्थापित क्षमता 0.50 एमएमटीपीए (मिलियन मीट्रिक प्रतिवर्ष टन) था। रिफाइनरी की शोधन क्षमता में जुलाई, 1996 में रिफाइनरी के आधुनिकीकरण से 0.65 एमएमटीपीए की वृद्धि हुई थी। 1999 में 1,70,000 टीपीए क्षमता का एक नया कोकिंग यूनिट चालू किया गया। माइक्रोक्रिस्टेलाइन मोम का उत्पादन बढ़ाने के लिए एक नए साल्वेंट डीवाक्सिंग यूनिट 2003 में स्थापित और चालू किया गया। रिफाइनरी भी डीज़ल की गुणवत्ता में सुधार करने के लिए 2002 में हाइड्रोट्रीटर-युओपी स्थापित किया है।
मेरा नाम यूसुफ़ है

मेरा नाम यूसुफ़ है एक पाकिस्तानी उर्दू धारावाहिक है। जिसका प्रसारण 6 मार्च 2015 से शुरू हुआ। इसका निर्माण सादिया जब्बार ने किया है। इसका निर्देशन का कार्य महरीन जब्बार ने किया है।
अबू हनीफ़ा

बचपन

अबू हनीफा इराक के शहर कूफ़ा में पैदा हुए थे। वे खलीफ़ा उमय्यद खलीफा अब्द अल मलिक इब्न मरवान के समकालीन थे।  उनके पिता, थबित बिन ज़ूता एक व्यापारी थे, जो मूल रूप से काबुल, अफगानिस्तान से थे।

यौवन और मृत्यु

खलीफ़ा अल-मनसूर 763 ई. में मुस्लिम दुनिया के खलीफ़ा थे। इन की राजधानी इराक़ का शहर बागदाद था। मुख्य न्यायाधीश स्वर्गवासी होने के कारण वह पद खाली हुआ, उसे भरती करने के लिये, खलीफ़ा ने अबू हनीफ़ा को इस पद के लिये पेशकश की, लैकिन अबू हनीफ़ा स्वतंत्र रहना पसंद करते थे, इस लिये इस प्रस्ताव और पेशकश को ठुकरा दिया। इस पद को अरबी भाशा में "क़ादि-उल-क़ुज़्ज़ात" कहते हैं। इस पद पर उनके छात्र अबू यूसुफ नियुक्त किया गया।
खलीफ़ा अल-मनसूर और दीगर लोगों को यह बात अच्छी नहीं लगी कि, अबू हनीफ़ा इस पद को इनकार किया। चूं कि, अबू हनीफा इस क़ाबिल थे, और उनहें क़ाबिल समझा गया, इसी लिये उन्हें पेशकश की गयी, जिस को अबू हनीफ़ा ने खुद को क़ाबिल न बताते हुवे ठुकरा दिया। इस बात पर खलीफ़ा ने कहा कि तुम झूठ बोल रहे हो। तब अबू हनीफ़ा ने कहा कि अगर वह झूठ बोल रहे हैं तो ऐसे झूठे को ऐसे ऊंचे पद की पेश कश नहीं करना चाहिये। इस बात पर नाराज़ खलीफ़ा ने अबू हनीफ़ा को गिरफ़्तार कर जैल में बंद करवा दिया। कुछ महीनों बाद अबू हनीफ़ा जेल ही में मर गये।
शाह इस्माइल की सफ़वी साम्राज्य 1508 ई. में अबू हनीफा और अब्दुल कादिर गिलानी की क़बरों को सरकार द्वारा नष्ट कर दिया गया।  1533 में, तुर्क साम्राज्य ने इराक और अबू हनीफा और अन्य सुन्नी स्थलों के मक़बरों का पुनर्निर्माण किया।

पीढ़ियों की स्तिथि

यह भी माना जाता है कि अबू हनीफ़ा ताबईन जो सहाबा के बाद के दौर के थे, में से थे। सहाबा, मुहम्मद साहब के अनुयाईयों को कहा जाता है।. कुछ और का कहना है कि अबू हनीफ़ा ने करीब छः सहाबियों को देखा है। कम

अल्लाह का डर और नमाज़

अबू हनीफ़ा ने चालीस साल तक इशा के वुज़ू से फज़र की नमाज़ पढ़ी ओर वह रात भर क़ुरआन पढ़ा करते थे।
उड़ीसा नाम परिवर्तन विधेयक 2010

भारत की लोकसभा में प्रस्तुत यह विधेयक भारतीय राज्य उड़ीसा तथा वहाँ की भाषा उड़िया के नाम परिवर्तन के उद्देश्य से लाया गया था, जिसे 9 नवम्बर 2010 को सर्व सम्मति से पारित कर दिया गया।। यह विधेयक भारतीय संविधान संशोधन 113 विधेयक का कारण बना।